Julia Thévenot

Julia Thévenot (Tours, 1990) frantziar idazlea da.

 Biografia 
Julia Thévenot Toursen jaio zen 1990ean. Sei urterekin idazle izan nahi zuela adierazi zuen, baina "benetako lan batekin batera", errealitatearen zentzu handia zuen eta. Literaturako Batxilergoa ikasi ondoren, 2015ean ingeleseko master bat egin zuen, eta, urte berean, Tourseko François Rabelais Unibertsitateko Centre d'Études Supérieures de la Renaissance ikastegian «Métiers du livre et de l'édition» arloko Master-2 bat egin zuen. Azkenean haur eta gazte literaturan eta komikigintzan espezializatzea erabaki zuen. 2016tik aurrera, Éditions Sarbacan argitaletxeko eleberri eta komikien editore albokoa da. Irakurle eta editore laguntzailea ere bada, haur literaturan espezializatutako beste argitaletxe batzuentzat, batez ere Gallimard Jeunesserentzat. Gainera, Allez Vous Faire Lire (allezvousfairelire.com) literatur webgunearen sortzaile, editore eta administratzailea da. 

2020an, Julia Thévenotek  bere lehen liburua argitaratu zuen, Bordeterre fantasiazko eleberria. Inesek, 12 urteko neskatilak, bere neba Tristan, autismoa duen 16 mutila, babesten du. Egun batean, neba-arrebak Bordeterre-n, unibertso paralelo batean dagoen herrian, erori dira, misterioz betetako mundu batean. Téléramaren kritika erreseinaren ustez, "bere irudimenak egoera miragarriak sortzen ditu. Eta bere adierazkortasun kementsuak, begirada bihurrikeriaz beteak, aurkezten dituen irudien desfase zaporetsuek, testua zipriztintzen duten kantu eta poemen aipu jostatzaileek, generoa harrotzen duen estilo zalapartaria sortzen dute». Eleberriak komikirako egokitzapena izan du Bordeterre sailari hasiera eman dion Les âmes débordées (Sarbacane, 2024) lehen liburuarekin, Timothée Leman marrazkilariak ilustratua eta Thévenotek berak idatzia.

2021ean argitaratu zuen nerabeentzako eleberrian, Lettre à toi qui m’aimes, Thévenotek partekatu gabeko gaztaroko maitasun baten gaia jorratu zuen.

2022an bi liburuz osaturiko Si on chantait? sailaren idazketa kolektiboan parte hartu zuen. Proiektuaren helburua liburuak saltzean lorturiko etekinak kultura denon eskuragarri jartzea xede duen Secours populaire français elkarteari ematea zen. Bigarren liburukia, Prunille Présidente!, hamahiru idazleren artean idatzi zuten.Thévenot haietako bat izan zen eta kapitulu bat idatzi zuen. 

2023an La sorcière sans nombril argitaratu zen, Mille Pertuis diptikoaren lehen liburukia. Bertan, Ortie sorgin gaztearen istorioa kontatzen da. Téléramaren kritikak dioenez, «magiaren presentziak gozamena eragingo dio generoaren zaleari, eta hain zale ez dena noraezean sentiaraziko du. Azkenik, istorioa egungo gizartean sendo finkatuta dago, gaurkotasun handia du, eta horregatik hausnarketa aberatsa bidera dezake transmisioari, helduarora igarotzeari, feminitateari eta abarri buruz». 

 Argitalpenak 

 Bordeterre, Exprim’ bilduma, Éditions Sarbacane, 512 or., 2020 
 Le Trésor, Petite Poche bilduma, Éditions Thierry Magnier, 43 or., 2021 
 Lettre à toi qui m’aimes, Éditions Sarbacane, 144 or., 2021 
 Le trésor, Éditions Thierry Magnier, 2021, EAN : 9791035204228
 Si on chantait !, tome 2 : Prunille Présidente ! , lan kolektiboa, Pocket Jeunesse, 2022, EAN : 9782266323338
  Mille Pertuis, Gallimard jeunesse

 Livre 1 : La sorcière sans nombril, 2023 

 Erreferentziak 

 Kanpo estekak 

Kategoria:Gazte literaturako idazleak
Kategoria:Frantziako haur literaturako idazleak
Kategoria:XXI. mendeko Frantziako idazleak
Kategoria:Wikipedia:Autoritate kontrola duten artikuluak
Kategoria:Frantziako emakumeak
Kategoria:XXI. mendeko emakume idazleak